b"\n_START_ARTICLE_\nRobert Fricke\n_START_SECTION_\nVida i Obra\n_START_PARAGRAPH_\nTot i haver nascut a Helmstedt va cr\xc3\xa9ixer a Brunsvic on va fer i acabar els seus estudis secundaris volent ser professor de matem\xc3\xa0tiques. Va estudiar a diferents universitats: G\xc3\xb6ttingen, Zuric, Berl\xc3\xadn, Estrasburg i, finalment, a la universitat de Leipzig on va obtenir el doctorat el 1885 amb una dissertaci\xc3\xb3 dirigida per Felix Klein amb qui l'unir\xc3\xa0 des de llavors una gran amistat, potenciada pel fet d'haver-se cassat amb una neboda seva. Despr\xc3\xa9s d'uns anys com professor de secund\xc3\xa0ria (i de preceptor dels fills del duc de Brunsvic), va obtenir la habilitaci\xc3\xb3 a la universitat de Kiel el 1891. L'any seg\xc3\xbcent se'n va anar a la universitat de G\xc3\xb6ttingen per poder continuar treballant amb Klein, per\xc3\xb2 nom\xc3\xa9s s'hi va estar dos anys perqu\xc3\xa8 el 1894 va ser nomenat professor de la Universitat Tecnol\xc3\xb2gica de Brunsvic en substituci\xc3\xb3 de Richard Dedekind. Va ser professor d'aquesta universitat fins a la seva mort el 1930._NEWLINE_Les principals aportacions de Fricke, en col\xc2\xb7laboraci\xc3\xb3 amb Klein, van ser en el camp de la teoria de les funcions el\xc2\xb7l\xc3\xadptiques modulars i de les funcions automorfes, establint la seva relaci\xc3\xb3 amb els grups. Tamb\xc3\xa9 va ser l'editor de les obres de Klein i de Dedekind."